Klasa: 612-03/22-01/121

Urbroj: 2181-110-22-1

Split, 16. kolovoza 2022.

Temeljem čl. 17. Statuta Gradskog kazališta mladih, ravnatelj Gradskog kazališta mladih donosi sljedeću

**ODLUKU O UTVRĐIVANJU CIJENA ULAZNICA**

Ovom odlukom utvrđuju se cijene ulaznica za programe Gradskog kazališta mladih kako slijedi:

1. **Redovni program:**

* cijena ulaznice u slobodnoj prodaji iznosi 45,00 kn (slovima:četrdesetipetkuna)
* cijena ulaznice u organiziranoj prodaji (vrtići, škole, udruge i sl. - najmanje 15 posjetitelja) iznosi 30,00 kn (slovima:tridesetkuna)

1. **Večernja scena:**

* ako posebnom odlukom ravnatelja nije određena cijena ulaznice za pojedinu predstavu, cijena ulaznice u slobodnoj prodaji iznosi 80,00 kn (slovima:osamdesetkuna)

- ukoliko posebnom odlukom nije drugačije određeno, umirovljenici i studenti ostvaruju

popust od 30% na cijenu ulaznice u slobodnoj prodaji. Status umirovljenika odnosno studenta dokazuje se predočenjem odgovarajuće isprave i osobne iskaznice (studenti indeks ili iksica, umirovljenici rješenje o mirovini ili odrezak posljednje mirovine). Navedene kategorije ostvaruju pravo na jednu ulaznicu po iskaznici.

1. **Gratis ulaznice/popusti**

Pravo na gratis ulaznice ostvaruju:

- djeca iz obitelji s četvero i više djece kao i djeca iz obitelji slabijeg imovinskog stanja

- drugo i treće dijete iste obitelji, u organiziranoj prodaji

- djeca mlađa od tri godine, u slobodnoj prodaji

- organiziranim posjetima dječjih vrtića, osnovnih i srednjih škola, skupinama od najmanje 15

posjetitelja, odobrava se 10% gratis ulaznica, uz prethodni dogovor sa Službom prodaje,

umanjen za broj gratis ulaznica izdanih temeljem alineje 1. i 2. ove točke

- besplatan ulaz ostvaruje se temeljem pozivnice (dvije ulaznice) za premijeru predstave;

- pravo na gratis ulaznicu ostvaruje se i u nagradnim igrama (radijske i TV emisije, maturalne

lutrije i sl.);

- pravo na gratis ulaznice ostvaruju predstavnici Grada, članovi autorskih timova predstava u

produkciji Kazališta te djelatnici kulturnih ustanova u količini koju odredi ravnatelj;

- zaposlenici Kazališta ostvaruju pravo na dvije gratis ulaznice po premijernom naslovu u

sezoni.

Ravnatelj može posebnom odlukom odobriti popust na ulaznice članovima udruga u kulturi.

1. Ova odluka stupa na snagu danom donošenja. Stupanjem na snagu ove odluke, prestaje važiti odluka o utvrđivanju cijena ulaznica Klasa: 612-03/21-01/220, Urbroj: 2181-110-01-00/1 od 16. prosinca 2021.

**RAVNATELJ:**

**Ivo Perkušić**